སྟོབས་ཆེར་གཏོང་རྒྱུ་ནི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་པར་སླེབས་པའི་མཚོན་རྟགས་རང་བཞིན་གྱི་བླང་བྱ་ཞིག་རེད།སྟོབས་ཆེར་གཏོང་དགོས་པ་དེ་ཐོག་ནས་དངོས་པོའི་དཔལ་ཡོན་སྲོལ་གཏོད་དང་བསམ་པའི་དཔལ་ཡོན་སྲོལ་གཏོད་ཀྱི་ལས་དོན་ཡག་པོ་བསྒྲུབས་ཏེ་རྒྱལ་ཁབ་ཀྱི་དངོས་པོའི་སྟོབས་ཤུགས་དང་བསམ་པའི་སྟོབས་ཤུགས་ཆེ་རུ་གཏོང་དགོས་པ་མཚོན་ཡོད།དེའི་དབང་གིས་ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན།ཏང་ཀྲུང་དབྱང་གིས་དྲིལ་བསྒྲགས་དང་བསམ་བློའི་ལས་དོན་དེ་སྤྱི་ཡོངས་ལས་དོན་གྱི་གནས་བབ་གལ་ཆེན་ཐོག་བཞག་ནསདཔལ་འབྱོར་འཛུགས་སྐྲུན་ནི་ཏང་གི་ལྟེ་བའི་ལས་དོན་ཡིན་པ་དང་འདུ་ཤེས་འཛིན་སྟངས་ཀྱི་ལས་དོན་ནི་ཏང་གི་ཧ་ཅང་གལ་འགངས་ཆེ་བའི་ལས་དོན་ཞིག་ཡིན་པནན་བཤད་གནང་ཡོད།ལོ་ལྷག་ཙམ་རིང་འབད་བརྩོན་བྱས་པ་བརྒྱུད་དྲིལ་བསྒྲགས་དང་བསམ་བློའི་འཐབ་ཕྱོགས་ཀྱི་རྩ་བ་ཡོ་བསྲང་དང་ཡོང་ཁུངས་གཙང་མ་བཟོ་བའི་ལས་འགན་ལ་ཕན་འབྲས་ཆེན་པོ་ཐོབ་ནས་ད་ཆ་རྩ་བ་གཙང་མ་བརྟན་སྲུང་དང་གསར་གཏོད་ཀྱི་དུས་མཚམས་གལ་ཆེན་ལ་སླེབས་ཡོད།འགོ་འཛུགས་ས་གསར་པའི་ཐོག་ནས་འཐབ་ཇུས་ཀྱི་ངེས་ཤུགས་རྒྱུན་འཁྱོངས་དང་ཉམས་མྱོང་བཟང་པོ་མཐའ་འཁྱོངས་བྱེད་དགོས་ལ།གསར་འབྱེད་གསར་གཏོད་བྱེད་ཕོད་པ་དང་བྱེད་ཐབས་གསར་པ་འཚོལ་ཐུབ་ཚེ།ང་ཚོས་གཞི་ནས་དུས་བསྟུན་མདུན་སྐྱོད་ཀྱིས་དྲིལ་བསྒྲགས་དང་བསམ་བློའི་ལས་དོན་རྒྱུན་ཆད་མེད་པར་སྟོབས་ཆེར་འགྲོ་རྒྱུར་སྐུལ་འདེད་གཏོང་ཐུབ།